
Klubben har 140 medlemmer
Styret i HHSK 2017:

Leder: Sissel Skrindo (sissel@hhsk.no) - 1 år

Nestleder : Iren Lunde Eldstad (iren@hhsk.no) – 1 år 

Kasserer: Hege Falck-Andersen (hege@hhsk.no) - 1 år

Sekretær: Hedvig J. Rud (hedvig@hhsk.no) - 2 år

Styremedlem: Irene Storeskar (irene@hhsk.no) – fast

Styremedlem: Marie Thorson Østby Natten (marie@langedrag.no) - fast

Styremedlem: Olav Andres Ådnegard (olavandres@hhsk.no) - fast

Varamedlem 1 : Kaia K. Nygård (kaiak@hhsk.no) - 1 år

Varamedlem 2: Vigdis Danielsen (vigdis@hhsk.no) - 1 år


Juniorrepresentant: Ingebjørg H. Ådnegard (Ål) og Andrine Bøygard (Gol) - 1 år

Juniorkoordinatorer: Gro Offerdal (Ål), Mona Vibe (Gol)
---

Regnskapsfører: Jan Håvard Haugland
Revisorer: Rannveig Øygardslia og Reidun Aaker

---

Stevnekomité sprang og dressur: 
Leder: Hege Falck-Andersen 
Synne Håheim, Liv Marit Lien, Egil Lybekk og 
Kristina H. Gudbrandsgard. (stevne@hhsk.no)

Stevnekomité distanse: 
Kaia K. Nygård (distanse@hhsk.no) og Mari Ekra

Valgkomité: 
Leder: Marianne Laa 
Kristine Jordheim og Synne Håheim (valg@hhsk.no)

PR-Ansvarlig: Sissel Skrindo (pr@hhsk.no)

Web-Ansvarlig: Rannveig Øygardslia (web@hhsk.no)

Det har vært avholdt 11 styremøter og 1 årsmøte.







2017 har vært et aktivt år! Vi har hatt startende i dressur, sprang, distanse, feltritt og kjøring, og denne gang på alle nivåer, fra programridning og banehopping og utvida klubbstevner, via kretsmesterskap og nasjonale mesterskap, til unghest-VM!

Året starta med det sagnomsuste årsmøtet, avholdt på Vinn, Gol. 

Og så hadde vi 5 deltakere i BRYKs vintercup i dressur. Hele 3 plasseringer sammenlagt: Ragnhild og Larola fikk 2 plass i La hest, Andrine og Rudsmo Dalmin fikk 3. plass i LA hest, og Bergljot og Brown Magic Wind tok 3 plass i LC ponni.

Ingebjørg og Titania, og Beate og Nørlunds El Zack deltok på Hallmesterskapet («innendørs-NM») på Grenland i mars. 

I mai hadde vi stevner på Gol og på Ål. Utvida klubbstevne i sprang og dressur på Skaga. 27 startende i dressur og 48 startende i sprang. Dessuten ble det arrangert banehopping og programridning for dem som ikke har grønt kort. På Gjeldokk var det D-stevne og dressur og UK i sprang. 39 startende i dressur og 34 i sprang. 

Det har vært mange startende på distrikt-, lands-, elite- og FEInivå i dressur og distanse gjennom sommeren. 

Klubben hadde 11 ekvipasjer med i fjordhest-NM! Skal prøve å vise at jeg har skjønt alle konstellasjonene: Simone og Rudsmo Dalmin, Simone og Rødlands Baronen, Andrine og Rudsmo Dalmin, Andrine og Rødlands Baronen, Ragnhild og Nattens Godis, Giljar og Åsa Vilja, Marie og Langedrags Loke, Marie og Langedrags Hekla, Kristin og Langedrags Hekla, Jannicke og Hauk og Ingebjørg og Åsa Vilja.

Flotte prestasjoner og Åsa Vilja med Ingebjørg og Giljar ble Beste Unge Fjordhest 6 år!!

I august var det kretsmesterskap i dressur på Rosthaug. Vi hadde 2 lag. 

Ponnilaget bestod av Ronja og Frosty, Sigrid og Quick Hatrick og Bergljot og Brown Magic Wind. Yngste ryttere i ponniklassen, men de tok bronse for lag! Og Bergljot og Brown fikk også bronse individuelt!

Juniorlaget bestod av Anne Marit og Times Chantel, Ingebjørg og Titania og Beate og Nørlunds El Zack. De ble kretsmestere for lag, for andre året på rad! Og Beate og Zack ble kretsmestere individuelt! 

Helga etter reiste Anne Marit og Chantel og Beate og Zack på lag-NM i dressur på Tanum. Litt stang ut, men god lag-ånd!

I oktober var det NM i dressur på Borge. Her deltok Ingebjørg og Titania i juniorklassen, og Beate og Zack i ponniklassen. Ikke helt klaff her heller, men mye bra ridning. 

Deretter var det klubbstevner på Gjeldokk og på Skaga. 37 startende i sprang og 38 i dressur på Gjeldokk, og 51 startende i sprang og 43 i dressur på Skaga. På Skaga var det klubbmesterskap. Mange klubbmestere i de forskjellige klassene, men bare 2 vandrepokaler. De var som vanlig satt opp i sprang- og dressurklassen med flest startende. Pokalene gikk i år til Tiril og Jusyo i LC dressur! Sigrid og Quick Hatrick tok vandrepokalen i sprang 50 cm! 
Og så har vi altså hatt en ekte VM-deltaker, nemlig Mari og Sensai Ibn Pacha, som deltok i VM for unghest, 130 km. De reiste helt til selveste utlandet, Belgia!

For å sikre rekrutteringa til hestesporten har 7 ryttere tatt grønt kort i 2017, men det er flere som er i gang eller som er klare til å melde seg på årets kurs. 

Som vanlig har det vært et ikke ubetydelig støtteapparat rundt alle disse flinke ekvipasjene. Støtteapparatet består ofte av foreldre eller foresatte som sliter med å finne på noe meningsfylt å drive med på ettermiddagene, i helger og i ferier. Heldigvis kan støtteapparatet få lov til å hjelpe til med møkking, børsting, bæring, flishenting, høyhenting, hengerkjøring, trøsting, oppmuntring, vaffel-, pølse- og kakesalg, banebygging, krafsing, raking, slådding, lemping, organisering, mikrofonunderholdning, utregning og ikke minst dugnadsarbeid. Støtteapparatet solgte mengder av øl på Etterspretten i påska. Støtteapparatet rydda også Hallingdal Feriepark for kvist og lauv på en effektiv kveldsdugnad i høst. Hurra for støtteapparatet!!

Heldigvis blir det litt penger av slikt dugnadsarbeid. Og det er fint, for det er dyrt å arrangere stevner så langt fra hestefolkeskikken når vi har så få som er utdanna teknisk personell. Det appelleres derfor innstendig til de av dere som går med en liten dressurdommer eller steward eller banebygger i magen. Penger! Makt!! Innflytelse!!!  Jeg bare nevner det. 

Klubben har forresten også brukt litt dugnadspenger på en flott, nesten ny skaphenger til oppbevaring av stevnemateriell. Men hengeren hadde nok ikke blitt vår hadde det ikke vært for 35000 i støtte fra Sparebankstiftelsen! Tusen takk!  

Det har vært Jeremytreninger hver måned, og den tradisjonelle bootcampen med Jeremy ble avholdt i juli.

Juleavslutninga hadde vi etter jul denne gangen, altså i januar 2018. Det var full buss som reiste med små og store til elg- og grisesafari på Langedrag, med graut på låven og forrykende gymkhana til slutt. Kjempegøy!

Da gjenstår det bare å ønske godt nytt hesteår til alle medlemmer, og lykke til med nye spennende, utfordrende og lærerike opplevelser på stevner og på turer. Og bak baren i Ferieparken. 



Ål, 19/2.2018

Hedvig Johanne Rud
sekretær     


